दो किलोमीटर की यात्रा के स्वागत में लगे 76 लंगर, फूलों से खेली होली
भास्कर संवाददाता| फिरोजपुर कैंट
शीशके दानी बाबा श्याम के फाल्गुन मेले के उपलक्ष्य में श्री खाटू श्याम नटवर मंडल, प्राचीन श्री खाटू श्याम मन्दिर श्याम नटवर मंडल द्वारा संयुक्त रूप से यात्रा निकाली गई। दो किलोमीटर लंबी यात्रा में श्याम भक्तों ने करीब 76 स्थानों स्वागत हेतू जलपान के लंगर लगाएं और सभी बाजारों को झंडों, लाइटों से सजाने के अलावा सड़कों को धोया। फूलों के साथ होली खेलते हुए भक्तजन निशान लेकर झूमते रहे और पूरा कैंट श्याम के जयकारों से गूंज उठा। समाजसेवक गौरी शंकर अग्रवाल, करण, राजकुमार सहित अन्य श्रद्धालुओं ने पूजन पाठ किया। आजाद चौंक पर हुए तीनों यात्राओं के मिलन में विभिन्न शहरों से पहुंची बैंड, ढोल ताशा पार्टियों द्वारा ढोल की धून पर सभी को खूब नचाया। बुलंदशहर से पहुंची राधा-कृष्ण शंकर भगवान के स्वरूपों ने चौंक-चौराहों पर सजी स्टेजों पर भजनों पर नृत्य कर प्रभु की रासलीला काे दिखाया।
सुंदर झांकियां भव्य दरबार आकर्षण का केन्द्र रहा। यात्रा छावनी के विभिन्न बाजारो से होती हुई अनाज मंडी पहुंची। जहां पर अद्भुत श्रृंगार में सजे प्रभु श्याम की संगीतमय मंगल आरती की गई। आयोजकों द्वारा पंजीरी-चूरमे का प्रशाद बांटा गया। श्याम भक्तो ने बताया कि सभी सभी श्रद्धालु सिकर स्थित खाटू जी में प्रभु के दर्शन करने जाएंगे। इस अवसर पर रमेश शर्मा, राजकुमार राजू, गगन अग्रवाल, रोशन लाल, सुमित पप्पा, टोनी, संजय, राजेश अग्रवाल, रजनीश दहिया, सावन, बबलू, दीपक मित्तल, पंकज, लवलीन गर्ग, भी उपस्थित थे।
शोभा यात्रा में हाथ में निशान लेकर श्रद्धालु पूरे रास्ते झूमते रहे।
hin_Deva bho_Deva hin_Deva awa_Deva hin_Deva